stanford-oval/wikipedia huggingface dataset:
Mattokymppi

| Mattokymppi |
| --- | --- |

Tunnuslause:  Kotisi mittaiset matot
Yritysmuoto:  osakeyhtiö
Perustaja:  Thomas ja Riitta Leppänen
Toimitusjohtaja:  Jani Leppänen
Kotipaikka:  Jyväskylä
Toimiala:  sisustus, mattojen erikoisliike ja maahantuoja
Tuotteet:  matot, sisustustekstiilit
Liikevaihto:  6,9 milj. (2021)
Liikevoitto:  1 milj. (2021)
Henkilöstö:  35
Kotisivu:  https://www.mattokymppi.fi/
Infobox OKVirheellinen NIMI-arvo: 
Mattokymppi on keskisuomalainen perheomisteinen mattojen erikoisliike ja maahantuoja. Mattokympin tarina alkoi 1975 omassa mattokutomossa.
Nykyään Mattokympillä on viisi omaa mattojen erikoisliikettä Helsingissä, Espoossa, Vantaalla, Tampereella ja Jyväskylässä sekä laaja jälleenmyyjäverkosto ympäri Suomen.
Historia > 1975-1976

Mattokauppa alkaa Pietarsaaren torilta. Kesälauantain mattoja myytiin suoraan torilla. Vuonna 1976 oma mattokutomo avattiin yhden kutojan voimin. Parhaimmillaan kutomo työllisti 30 työntekijää. Kutomon yhteydessä toimi myös oma värjäämö.[lähde? ]
Historia > 1991

Mattojen vähittäismyynti aloitettiin Mattokympin nimissä. Toiminta aloitettiin Äänekoskella, josta se siirtyi vielä samana vuonna Jyväskylän Kirriin.[lähde? ]
Historia > 2000

Mattokympin Jyväskylän myymälä muuttaa Palokan kotikeskukseen
Historia > 2005

Mattokymppi avaa myymälän Kotkan Karhulaan
Historia > 2009

Mattokymppi avaa myymälän Vantaan porttipuistoon
Historia > 2021

Mattokymppi avaa verkkokaupan www.mattokymppi.fi
Aiheesta muualla

Mattokympin kotisivut
Jyväskyläläinen mattoliikeketju palvelee viittomakielisiä asiakkaita heidän äidinkielellään Keskisuomalainen 2021
Lighttpd

| lighttpd |
| --- | --- |

Kehittäjä:  Jan Kneschke
Kehityshistoria
Vakaa versio:  1.4.76 (12. huhtikuuta 2024)
Tiedot
Ohjelmistotyyppi:  HTTP-palvelin
Alusta:  alustariippumaton
Lisenssi:  BSD
Aiheesta muualla
Verkkosivusto
Versiohallinta
Lighttpd (lausutaan ”lighty”) on HTTP-palvelinohjelma, joka on suunniteltu turvalliseksi, nopeaksi, standardimyönteiseksi ja joustavaksi nopeuskriittisiin ympäristöihin.
Ominaisuudet

FastCGI kuormantasaus-ominaisuuksilla, SCGI- ja HTTP-välityspalvelintuki
chroot-tuki
select()-/poll()-pohjainen verkkosivupalvelin
Tuki tehokkaammalle tapahtumahuomautustyylille, kuten kqueuelle ja epoll:lle
Ehdolliset rewritet (mod_rewrite)
SSL- ja TLS-tuki OpenSSL:n välityksellä.
Tunnistautuminen LDAP-palvelimen kautta
rrdtool-tilastot
Palvelinpuolen sisällytystuki
Joustava virtuaalipalvelintuki
Moduulituki
Cache Meta Language
Pieni WebDAV-tuki
Servlet-tuki (AJP)
HTTP-pakkaus mod_compressin ja mod_deflaten kautta
Käyttö

Lighttpd on käytössä useilla suurilla Internet-sivustoilla, kuten YouTubessa, Wikipediassa ja meebossa. Esimerkiksi Wikimedia ja SourceForge käyttää Lighttpd:tä osaan palveluista. Kolme suurinta BitTorrent-seurantasivustoa, The Pirate Bay, Mininova ja isoHunt, joihin tulee yli 1 000 sivunlatausta sekunnissa, käyttää myös Lighttpd-ohjelmistoa.
Aiheesta muualla

Virallinen sivusto (englanniksi)
Lighttpd Linux.fi-wikissä
Liukuvärjäys

Liukuvärjäys on kankaan asteittain tummenevaa ja vaalenevaa värjäystä.
Aiheesta muualla

Liukuvärillä elämää kankaaseen. (Arkistoitu – Internet Archive) Esimerkki liukuvärjätystä matonkuteesta tehdystä korusta Yle Olotilan Nappituntumaa-blogissa.
How to Do Ombre or Gradient Tie Dyeing Howcast
Live Nation Entertainment

Live Nation Entertainment on yhdysvaltalainen tapahtuma-alan yritys. Se syntyi vuonna 2010, kun yritykset Live Nation ja Ticketmaster yhdistyivät. Yrityksellä on tytäryhtiöitä monessa maassa, Suomessa nimellä Live Nation Finland Oy. Live Nation Finland tuo kansainvälisiä esiintyjiä Suomeen sekä edustaa joitakin suomalaisia muusikkoja. Myös suomalainen Lippupalvelu, jonka TeliaSonera myi 2004 Ticketmasterille, kuuluu syntyneeseen suuryhtiöön.
Aiheesta muualla

Live Nationin sivusto
Live Nation Finlandin sivusto
Ticketmaster-Live Nation merger gets Justice Department's approval (englanniksi)
Lindblad

Lindblad tarkoittaa esimerkiksi seuraavia:
Lindbladin resonanssi, pyörivissä järjestelmissä esiintyviä resonansseja
Harry Lindbladin muistopalkinto, jääkiekon tunnustuspalkinto
M/S Lindblad Explorer, myöhemmin M/S Explorer, vuonna 1969 rakennettu matkustaja-alus
läkkiseppä Lindblad, P. Mustapään (Martti Haavio) runohenkilö
Sukunimi

Adolf Fredrik Lindblad (1801–1878), ruotsalainen säveltäjä
Alessandro Lindblad, Alesso (s. 1991), ruotsalainen musiikkituottaja ja DJ
Alf Lindblad (1914–1980), suomalainen estejuoksija
Anton Lindblad (s. 1990), ruotsalainen maastohiihtäjä
Bertil Lindblad (1895–1965), ruotsalainen tähtitieteilijä
Christian Lindblad (s. 1963), suomalainen elokuvaohjaaja
Harry Lindblad (1912–1984), suomalainen jääkiekkovaikuttaja
Jan Lindblad (1932–1987), ruotsalainen luontokuvaaja, dokumentaristi, kirjailija ja vihellystaiteilija
Kjell Lindblad (s. 1951), suomenruotsalainen kirjailija
Matt Lindblad (s. 1990), yhdysvaltalainen jääkiekkoilija
Otto Lindblad (1809–1864), ruotsalainen säveltäjä ja kuoronjohtaja
Rolf Lindblad (1916–2005), suomalainen insinööri ja yritysjohtaja, teollisuusneuvos
Tor Lindblad (1909–1982), suomalainen Mannerheim-ristin ritari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lindblad”, voi hakea sivunnimihaulla, laajalla sivunnimihaulla tai tekstihaulla.
Li Bingbing

| Li Bingbing> 李冰冰 |
| --- | --- |
 Li vuonna 2018
Henkilötiedot
Syntynyt: 27. helmikuuta 1973 (ikä 51) Harbin, Kiina
Kansalaisuus:   kiinalainen
Ammatti:  näyttelijä
Aiheesta muualla
www.libingbing.net
IMDb
Elonet
Li Bingbing (kiin.: 李冰冰; pinyin: Lǐ Bīngbīng; s. 27. helmikuuta 1973 Harbin, Kiina), joka tunnetaan myös nimellä Bingbing Li, on kiinalainen näyttelijä. Hän on myös Yhdistyneiden kansakuntien ympäristöohjelman hyvän tahdon lähettiläs.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2003 | Zǐ Húdié | 紫蝴蝶 | Tang Yiling |
| 2008 | The Forbidden Kingdom – kaksi mestaria | The Forbidden Kingdom | Ni Chang |
| 2009 | Fēngshēng | 风声 | Li Ning Yu |
| 2010 | Dí rén jié zhī tōng tiān dì guó | 狄仁傑之通天帝國 | Shangguan Jing'er |
| 2011 | 1911 | 辛亥革命 | Xu Zonghan |
| 2011 | Snow Flower and the Secret Fan | Snow Flower and the Secret Fan | Lily/Nina |
| 2012 | Resident Evil: Retribution | Resident Evil: Retribution | Ada Wong |
| 2014 | Transformers – Tuhon aikakausi | Transformers: Age of Extinction | Su Yueming |
| 2018 | Megalodon | The Meg | Suyin |
Aiheesta muualla

Li Bingbing Internet Movie Databasessa. (englanniksi)
Li Bingbing Elonetissä.
Lopotin linnavuori

Lopotin linnavuori on Kurkijoella Venäjän Karjalassa sijaitseva rautakaudella ja keskiajalla käytössä ollut linnavuori. Linnavuori sijaitsee Raholanjoen ja Laikkalahden välisellä Niemenpelloksi kutsutulla niemellä. Theodor Schvindtin mukaan alueella on aiemmin sijainnut kaupunki.
Linnavuorelta on löydetty neljän kiviperusteisen ja tulisijallisen asunnon jäänteet. Yhdessä kivimuurin kanssa ne muodostivat yhtenäisen puolustuslinjan. Asuntojen pinta-alat ovat vaihdelleet 13–25 neliömetrin välillä. Linnavuoren rinteet eivät ole jyrkkiä vaikkakin pohjois- ja länsirinteet ovat mahdottomia kiivetä. Linnavuoren laki on noin 200 metriä pitkä ja leveimmillään noin 100 metriä. Varustusten jäänteinä olevia kivivalleja esiintyy pitkin lakea. Alueelta on viety kiviä ja kalliota on lohkaistu paikoin ennen kuin asiaan puututtiin 1880-luvulla.
Linnavuoren vanhimmat löydöt ovat viikinkiaikaisia. Paikalta on löydetty keihäänkärkiä, koruja, avaimia, lukkojen salparautoja sekä dreijattua keramiikkaa. Linnan on arveltu olleen linnoitamaton vielä 1000–1100-luvulla ja varustuksen rakentaminen on ajoitettu Tiurinlinnaan verraten 1200–1300-luvulle. Paikalta on löytynyt myös kivikautista esineistöä sekä 1400–1500-luvun keramiikkaa.
Love Runs Out (Martin Garrixin kappale)

| ”Love Runs Out” Martin Garrix ft>  G-Eazy & Sasha Alex Sloan |
| --- | --- | --- |

Singlen tiedot
 Julkaistu: 6. elokuuta 2021
 Tuottaja(t): Martin Garrix, Alex Hope, Osrin, Tom Martin
 Tyylilaji: hip hop, crossover
 Kesto: 02.44
 Levy-yhtiö: STMPD RCRDS, Epic Amsterdam
Martin Garrixin muut singlet
| ”We Are the People” 2021 | ”Love Runs Out” 2021 | ”Diamonds” 2021 |
G-Eazyn muut singlet
| ”Running Wild (Tumblr Girls 2)” 2021 | ”Love Runs Out” 2021 | ”Breakdown” 2021 |
Sasha Alex Sloanin muut singlet
| ”U & Me” 2021 | ”Love Runs Out” 2021 |   |
Love Runs Out on alankomaalaisen DJ-tuottajan Martin Garrixin musiikkikappale, jolla vierailevat myös yhdysvaltalaisräppäri G-Eazy sekä yhdysvaltalaislaulaja Sasha Alex Sloan. Sen julkaisivat STMPD RCRDS ja Epic Records digitaalisesti ladattavana singlenä 6. elokuuta 2021. Kappaleen ovat sanoittaneet Alex Hope, Chloe Angelides, G-Eazy, Garrix, Oskar Rindborg ja Sloan, joista Garrix myös tuotti sen Alex Hopen, Osrinin sekä Tom Martinin kanssa. Kappaleen musiikkivideon ohjasi Damian Karsznia ja se julkaistiin singlen julkaisupäivänä.
"Love Runs Out" oli kaupallisesti huono menestys, sillä se pääsi singlelistan kolmenkymmenen parhaan joukkoon ainoastaan Uudessa-Seelannissa.
Käännös suomeksi
Liuksiala

Liuksiala on seuraavien suomalaisten henkilöiden sukunimi:
Aarno Liuksiala (1903–1988), ylimetsänhoitaja, pilapiirtäjä ja sarjakuvantekijä, Wernerin poika
Alfred Agathon Liuksiala (ent. Meurman, 1861–1944), senaattori
Erkki Liuksiala (1902–1978), diplomi-insinööri, radioharrastaja ja radiotehtailija, Wernerin poika
Jesse Liuksiala (s. 1999), jääkiekkoilija
Juho Liuksiala (s. 1995), jääkiekkoilija
Werner Elias Liuksiala (ent. Meurman, 1863–1935), kanslianeuvos.
Lokaalisti kompakti avaruus

Lokaalisti kompaktiksi kutsutaan topologiassa topologista avaruutta, jos sen jokaisella alkiolla on ympäristö, jonka sulkeuma on kompakti. Voidaan osoittaa, että jokainen kompakti Hausdorffin avaruus on lokaalisti kompakti. Siispä esimerkiksi Cantorin joukko, suljetut välit ja Hilbertin kuutio ovat lokaalisti kompakteja. On kuitenkin olemassa lokaalisti kompakteja Hausdorffin avaruuksia, jotka eivät ole kompakteja. Esimerkiksi avaruudet  \mathbb {R} ^{n} ja äärettömät diskreetit avaruudet ovat lokaalisti kompakteja mutteivät kompakteja.
Esimerkin ei-lokaalikompakteista avaruuksista tarjoaa rationaalilukujen joukko  \mathbb {Q} , kun topologia on peräisin sen tavanomaisesta metriikasta eli pisteiden välisestä etäisyydestä.
Kirjallisuutta

Jalava, Väinö: Moderni analyysi I.  (15)  Tampere:  TTKK, 1976.  ISBN 951-720-223-7.
Live and More!

| Live and More! Britney Spears |
| --- | --- | --- |

DVD-julkaisun tiedot
 Julkaistu: 2000
 Tyylilaji: pop
 Levy-yhtiö: Jive
Britney Spears muut julkaisut
| Time Out with Britney Spears 1999 | Live and More! 2000 | Britney: The Videos 2001 |
Live and more oli Britney Spearsin toinen dvd. Albumia myytiin 2 miljoonaa kappaletta maailmanlaajuisesti ja Ranskassa se myi 20 000 kappaletta, eli platinaa.
Kappaleet

3 music videos:
"Lucky",
"Oops!... I Did It Again",
"Stronger".
Britney on Saturday Night Live:
"Woodrow the Homeless Man"
"Britney judges dancer tryouts"
"Morning Latte",
"Oops!… I Did It Again"
"Don't Let Me Be the Last to Know"
Britney Live From Waikiki Beach, Hawaii:
"(You Drive Me) Crazy"
"Sometimes"
"From the Bottom of My Broken Heart"
I Will Be There
"Born to Make You Happy"
"Oops!... I Did It Again"
"Don't Let Me Be the Last to Know"
"The Beat Goes On"
"...Baby One More Time
Lips Are Movin

| ”Lips Are Movin” Meghan Trainor |
| --- | --- | --- |

Singlen tiedot
 Albumilta: Title
 Julkaistu: 21. lokakuuta 2014
 Formaatti: digitaalinen lataus
 Tuottaja(t): Kevin Kadish
 Tyylilaji: purukumipop, doo-wop, R&B
 Kesto: 03.01
 Levy-yhtiö: Epic Records
Meghan Trainorin muut singlet
| ”All About That Bass” 2014 | ”Lips Are Movin” 2014 | ”Marvin Gaye” 2015 |
Lips Are Movin on yhdysvaltalaisen laulaja-lauluntekijä Meghan Trainorin kappale, jonka ovat sanoittaneet Trainor sekä Kevin Kadish joista jälkimmäinen myös tuotti sen. Sen julkaisi Epic Records hänen Title-debyyttistudioalbumin toisena singlenä 21. lokakuuta 2014. "Lips Are Movin" on lajityypiltään sekoitus purukumipoppia, doo-woppia sekä R&B:a. Sanoiltaan kappale kertoo valehtelevasta ja epäluotettavasta miehestä.
Kun Trainorin debyyttisingle "All About That Bass" sai musiikkikriitikoiden keskuudessa ristiriitaisen vastaanoton, sai "Lips Are Movin" puolestaan positiivisen vastaanoton, kriitikoiden kehuessa sitä kun se teki Trainoristä yhden hitin ihmeen sijaan menestyvän poplaulajan. "Lips Are Movin" oli julkaisunsa jälkeen kaupallinen menestys, sen ollessa Trainorin toinen peräkkäinen single joka on päässyt singlelistan viiden parhaan joukkoon Australiassa, Britanniassa, sekä Yhdysvalloissa Billboard Hot 100-listalla. Kappale pääsi singlelistan kymmenen parhaan joukkoon myös lukuisissa Euroopan valtioissa kuten Alankomaissa, Espanjassa, Itävallassa ja Saksassa.
Kappaleelle on toteutettu myös Philip Andelmanin ohjaama musiikkivideo, joka julkaistiin 19. marraskuuta 2014. Video esittää kohtauksia musiikkivideon kuvausten kulissien takaa ja sillä esiintyy tanssijoina muun muassa Les Twins sekä Chachi Gonzales. Video keräsi YouTubessa sen julkaisun jälkeen kahdessa päivässä yhteensä 2,5 miljoonaa näyttökertaa ja se sai positiivisia vastaanottoja musiikkikriitikoilta jotka kehuivat sen kuvakieltä. Trainor on esittänyt kappaleen livenä lukuisissa ohjelmissa kuten Todayssä, The Voicessa ja Dancing with the Starsissa. Sitä on esitetty myös Trainorin vuonna 2015 toteutetuilla That Bass Tour ja MTrain Tour-kiertueilla sekä vuonna 2016 toteutetulla The Untouchable Tour-kiertueella.
Käännös suomeksi
Linnasaari (Padasjoki)

Linnasaari
| --- | --- |
Sijainti:  Padasjoki Päijät-Häme Suomi
Vesialue:  Päijänne
Korkein kohta:  127,8 m 
Pinta-ala:  79,3 ha  
muokkaa - muokkaa wikitekstiä - muokkaa Wikidataa
Linnasaari  on Päijänteen saari Päijät-Hämeessä Padasjoella.
Maantietoa

Saari on 1,7 kilometriä pitkä, 1,1 kilometriä leveä ja sen pinta-ala on 79,3 hehtaaria . Se sijaitsee Tehinselän eteläpuolella aivan Virmailansaaren sivulla. Saaria erottaa Linnasalmi, joka on 450–1050 metriä leveä. Linnasaaren ympärillä on pieniä saaria. Luoteessa sijaitsee Kotamäenluoto, kaakossa Routikkoluoto ja idässä Linnasaarentakut, jotka ovat kolmen saaren ryhmä. Linnasaaresta kaakkoon sijaitsee Purtsaaresta, Selkäsaaresta sekä pienistä luodoista muodostuva saariryhmä. Saarella on kaksi 200 metriä leveää kannasta, jotka yhdistävät neljä niemeä saareksi. Saaren pohjoisrannasta työntyy järvenselälle kaksi pientä niemeä, joista itäistä niemeä kutsutaan Västingiksi tai Linnamäeksi ja sen suojaan jäävää lahtea Västinginlahdeksi. Västingillä sijaitsee varhaiskeskiaikainen muinaislinna. Eteläisellä niemellä on kaksi hiekkarantaa, josta lähtee saarella risteileviä polkuja. Saaren luoteispäässä ei ole polkuja ja se on melko korkeakin. Sen huippu näyttäisi yltävän 127,8 metrin  korkeuteen mpy. eli se kohoaa 49,5 metriä Päijänteen yläpuolelle. Västinki yltää lähes 30 metrin korkeuteen. Saarella näyttäisi olevan neljä tai viisi vapaa-ajan asuntoa sekä 17 pientä mökkiä.
Virkistystoimintaa

Saaren länsiosaan on varattu 21,3 hehtaarin alue virkistystoimintaan. Saaren itäosa on yksityisalueeta. Lähellä olevilla Linnasaartentakuilla on virkistysalueyhdistyksen yleinen laituri ja käymälä. Kallioon on kiinnitetty metallilenkkejä veneiden kiinnittämistä varten.
Historiaa

Saaren koillispään niemessä sijaitsee Virmailan linnasaari, joka on rakennettu kallioiselle niemenkukkulalle ennen keskiaikaa tai keskiaikana. Västinginlahti on ollut veneilijöiden suojasatama huonojen kelien aikana. Hiekkaranna läheisyydessä olevat pienet mökit ovat olleet UPM:n työntekijöiden virkistyskylä, jonka ruokalarakennus sijaitsee mökkien läheisyydessä. Mökkejä ei näy vuoden 1965 peruskartassa, mutta 1985 kartassa ne näkyvät jo.
Linnasjärv

| Linnasjärv |
| --- | --- |
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°41′08″N, 27°16′03″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Piusa jõen valuma-alue
Laskuoja:  Raudoja 
Järvinumero:  VEE2144500
Mittaustietoja
Pinnankorkeus:  184,5 m  mpy. 
Pituus:  0,18 km  
Leveys:  0,15 km  
Rantaviiva:  0,514 km  
Pinta-ala:  2 ha  
Saaria:  ei saaria 
 fiLinnasjärv 
Linnasjärv (myös Kirikumäe Linajärv) on Virossa Võrun kunnassa Kirikumäe kylässä sijaitseva järvi .
Maantietoa

Järvi on 180 metriä pitkä, 150 metriä leveä, ja sen pinta-ala on 2,0 hehtaaria. Se sijaitsee Kirikumäen kylässä Kirikumäe järven itäpuolella lähellä näiden välistä vedenjakajaa. Järvi on pyöreän muotoinen ja saareton. Sen ympäristö on metsämaata, joka on etelärannassa soistunutta. Länsipuolella kohoaa kymmenisen metriä korkealle Linnasmägi. Järven rannat ovat autioita eikä sen rantaan tule tietä. Rantaviivan pituus on noin 500 metriä.
Vesistösuhteita

Linnasjärv kuuluu Raudojan valuma-alueeseen, jossa Raudoja on Piusa jõen 7,2 kilometriä pitkä sivu-uoma. Linnasjärv, jonka vedenpinnan korkeus on 184,5 mpy., on ojan lähdejärvi ja siihen laskee viereisen Mudajärven laskuoja. Raudojan valuma-alueen pinta-ala on 11,8 neliökilometriä. Raudoja yhtyy Piusa jõgeen Vana-Vastseliinassa 84 kilometriä joensuusta. Yhtymäkohdan korkeus on 135 metriä mpy.
Piusa jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Miko Kivinen

Miko Kivinen (s. 1968) on kuopiolaislähtöinen näytelmäkirjailija, esiintyjä ja muusikko. Kivinen on opiskellut valokuvausta Lahden muotoiluinstituutissa ja valittiin vuonna 1990 Fotofinlandia-finaaliin valokuvataiteilija Juha Metson kanssa.
Kivinen voitti vuonna 2000 Väli-Suomen Sanomien järjestämän valtakunnallisen näytelmäkirjoituskilpailun ja vuonna 2001 Kalle Päätalo -rahaston kannustuspalkinnon. Hän on kirjoittanut useita näytelmiä, joita on esitetty muun muassa Kuopion, Lahden, Vaasan ja Kemin kaupunginteattereissa sekä kuopiolaisessa Tanssiteatteri Minimissä. Hän on kirjoittanut myös useita kuunnelmia Radioteatterille.
Hänen kuunnelmansa Jänishousut osallistui Prix Europa -kilpailuun Suomen edustajana vuonna 2001.
Kivinen on näytellyt vierailevana näyttelijänä muun muassa Suomen Kansallisteatterissa, Leea ja Klaus Klemolan Maaseudun tulevaisuus -näytelmässä, Tanssiteatteri Minimissä sekä helsinkiläisessä Aurinkoteatterissa. Kivinen on tehnyt myös paljon yhteistyötä ohjaaja ja näytelmäkirjailija Leea Klemolan sekä hänen miehensä Juha Mustanojan kanssa.
Kivisen näytelmiä ovat ohjanneet hänen itsensä lisäksi muun muassa Leea Klemola, Milko Lehto, Taava Hakala ja Samuli Reunanen.
Tuotantoa > Näytelmiä

Homo Secundus - Sekundaihminen, yhdessä Teemu Mäen kanssa, 2019, Teatteri Telakan, Tanssiteatteri Minimin ja Tanssiteatteri Tsuumin yhteistuotanto
Viettelyksen asuntovaunu, Leea Klemolan kanssa, 2017, Rakastajat-teatteri Porissa
Viikingit, 2017, Kuopion kaupunginteatteri ja Kuopion Kansallisteatteri
Miehen kuolema, 2013 Tanssiteatteri Minimi
Kotimaa@taakse.jai, 2011, Lahden kaupunginteatteri
Kuolio-musikaali, 2011, Anya Productions
Napa-alue, 2008, Kuopion kaupunginteatteri
Jätekukko, 2007, Tanssiteatteri Minimi
Koko perhe maitohapoilla, 2007, Lahden kaupunginteatteri
S.O.S. Sound of Silence-monologiesitys, 2004 Valtimonteatteri, esitykset Teatteri Takomossa, sekä vierailuesitykset Joensuun kaupunginteatteriin
Alamäkijuoksijat, 2003, Kuopion kaupunginteatteri
Kapa!, 2002, Vaasan kaupunginteatteri
Susku, 2000, Tanssiteatteri Minimi
Kalevala takaisin!, 1999, Tanssiteatteri Minimi
Minimin joulumelekutus, 1998, Tanssiteatteri Minimi
Taistelevat Metsot, 1998 Kuopion kaupunginteatterin ja Kuopion Kansallisteatterin yhteistuotanto
Lähde:
Tuotantoa > Kuunnelmia

Verisuomi (2009) Radioteatteri
Warkaus, Warkaus, 2002, Radioteatteri
Jaana (2001), Radioteatteri
Jänishousut (2000), Radioteatteri Yle Radio 1
Trilogia (1999), Radioteatteri
Kuolio

Kivisen kehittämä Kuolio-hahmo on liikunnallinen sankarifilosofi, esiintyjä ja muusikko. Kuolio on lukuisten musiikkiesitysten lisäksi tehnyt esitystaidetta sekä Kuolio-musikaalin ja Miehen Kuolema -näytelmän. Valokuvataiteilija Juha Metso on ohjannut Kuoliolle kaksi musiikkivideota: Liisa ja Kaikki on ok (tavallaan).
Miehen Kuolema oli Tanssiteatteri Minimin tuotantoa ja sai ensi-iltansa vuonna 2013 Korjaamolla. Sen ohjasi Leea Klemola.
Kuolio on julkaissut albumin Miehen kuolema. Sen julkaisi tamperelainen levy-yhtiö Joteskii Groteskii vuonna 2016.
Muut ryhmät

Kivinen on vuonna 2014 perustetun PeukaLoiset-performanssiryhmän jäsen. PeukaLoiset on valokuvataiteilija Juha Metson ja Miko Kivisen perustama esitystaiteellinen ryhmä.
Miko Kivinen on myös kuopiolaisen Mickey and The Studentsin laulaja ja lauluntekijä Dave Forestfieldin kanssa. Yhtye on tehnyt kolme levyä: Criminals Rule, Some People ja Bubbles.
Aiheesta muualla

Miko Kivisen esittely Drama Corner-agentuurin sivuilla
PeukaLoiset
Kuolio
Lorenzo Basoli

Lorenzo Basoli (1. joulukuuta 1895 Ozieri – 4. heinäkuuta 1970) oli italialainen roomalaiskatolinen piispa. Hänet vihittiin papiksi 15. elokuuta 1918 ja nimitettiin Ogliastran hiippakunnan johtoon 28. lokakuuta 1936. Piispaksi vihkiminen seurasi 27. joulukuuta. Pääkonsekraattorina toimi Igino Serci.
Basoli osallistui Vatikaanin toiseen kirkolliskokoukseen. Hän kuoli 74-vuotiaana virassa.
Lojze Peterle

| Lojze Peterle> Alojz Peterle |
| --- | --- |

Europarlamentaarikko
 2004–2019  
Slovenian pääministeri
 1990–1992  
Edeltäjä:  (maa itsenäistyi)
Seuraaja:  Janez Drnovšek
Slovenian kritillisdemokraattien pj.
 1990–2000  
Slovenian ulkoministeri
 7.6.–31.10.2000 25.1. 1993 – 31.10. 1994  
Kansanedustaja
 1996–2004  
Henkilötiedot
Syntynyt: 5. heinäkuuta 1948 (ikä 76) Čužnja Vas
Tiedot
Puolue:  Uusi Slovenia – Kristillisdemokraatit (2000 alkaen)
Muut puolueet:  Kristillisdemokraatit (vuoteen 2000)
Aiheesta muualla
www.peterle.eu
Alojz "Lojze" Peterle (s. 5. heinäkuuta 1948) on slovenialainen poliitikko ja diplomaatti. Hän johti Slovenian Kristillisdemokraattista puoluetta sen perustamisesta, 1980-luvun lopulta, sen yhdistymiseen muihin puolueisiin 2000-luvulla.
Peterle tuli - tuolloin vielä Jugoslaviaan kuuluneen - Slovenian pääministeriksi toukokuussa 1990 Demokraattisen opposition koalition voitettua parlamenttivaalit. Seuraavana vuonna hän julisti Slovenian itsenäiseksi valtioksi. Peterle toimi pääministerinä toukokuuhun 1992 saakka. Hän toimi varapääministerinä ja ulkoministerinä tammikuusta 1993 lokakuuhun 1994 sekä uudelleen ulkoministerinä kesäkuusta marraskuuhun vuonna 2000.
Vuoden 2004 EU-vaaleissa Peterle valittiin Euroopan parlamentin jäseneksi Uuden Slovenian listoilta. Hänet valittiin edustamansa Euroopan kansanpuolueen varapuheenjohtajaksi kolmivuotiskaudeksi maaliskuussa 2006. Hän istui Europarlamentissa vuoteen 2019 saakka.
Marraskuussa 2006 Peterle ilmoitti osallistuvansa Slovenian presidentinvaaleihin 2007. Hän pääsikin toiselle kierrokselle, mutta hävisi Danilo Türkille saaden itse vain 31 % äänistä.
Aiheesta muualla

Kuvia tai muita tiedostoja aiheesta Lojze Peterle Wikimedia Commonsissa
Lojze Peterle Euroopan parlamentin jäsenet. Euroopan parlamentti.